Teodor Kettunen

Teodor Kettunen (, 1907 Iisalmi – 15. marraskuuta 1937 Leningrad) oli neuvostoliitonsuomalainen näyttelijä ja teatterinjohtaja.

Kettunen syntyi torpparin perheeseen ja työskenteli metallityöläisenä. Hän siirtyi Neuvostoliittoon vuonna 1927 ja työskenteli kahden vuoden ajan tehtaassa Leningradissa. Kettunen hyväksyttiin NKP(b):n jäseneksi vuonna 1929. 

Kettunen työskenteli Leningradin suomalaisen teatterin näyttelijänä ja johtajana vuoteen 1936 saakka. Hän laati teatteria varten näytelmät Oustroi ja Punainen kuormasto.

Vuonna 1937 Kettunen työskenteli sorvarina Astrahanissa. Hänet pidätettiin maaliskuussa, tuomittiin kuolemaan vastavallankumouksellisesta toiminnasta ja ammuttiin.

Lähteet

Teatterinjohtajat
Venäjän suomenkieliset kirjailijat
Venäläiset näyttelijät
Venäläiset teloitetut
Suomalaiset teloitetut
Vuonna 1907 syntyneet
Vuonna 1937 kuolleet
Neuvostoliitonsuomalaiset henkilöt